Pernanpoistoleikkauksen jälkeinen rokotusohje

|  |  |
| --- | --- |
| Kuvaus: | Ohjeessa ohjeistetaan potilaita rokotuksista, jotka he tarvitsevat pernanpoiston jälkeen  |

Perna voidaan joutua poistamaan sairauden tai pernaa vahingoittaneen tapaturman vuoksi. Tämä heikentää kykyä torjua tiettyjä infektioita: Streptococcus pneumoniae, Haemophilus influenzae ja Neisseria meningitidis voivat aiheuttaa vaikeita infektioita niille, joilta perna on poistettu tai sen toiminta on heikentynyt, riski muuhun väestöön verrattuna on 50 – 1000 kertainen. Kaikkia yllämainittuja infektioita vastaan voidaan rokottaa, mutta suoja ei ole 100-prosenttinen.

Pernanpoistopotilaalle suositellaan koronavirusrokotusta. Pernanpoistopotilas kuuluu riskiryhmään 1. Vaikka koronataudin aiheuttaa virus, on vakavassa taudissa usein mukana myös bakteerien aiheuttamia jälkitauteja. Tämä lisää koronavirustaudin vakavuutta pernanpoistopotilaalla.

Rokotteet tulisi antaa 2 – 4 viikkoa ennen pernanpoistoa mikäli mahdollista, jolloin vaste on parempi ja vasta-aineita ehtii muodostua. Rokotteet pyritään antamaan leikkausta edeltävällä poliklinikka käynnillä. Kun kyseessä on trauman aiheuttama pernan poisto, jota ei voida ennakoida, pyritään tällöin rokotteet antamaan osastolla ennen kotiin lähtöä.

Annettavat rokotteet (aikuiset):

PNEUMOKOKKI- ROKOTE (Pneumovax tai Prevenar 13)

* 1 annos (0.5 ml) im.
* tehoste 5 vuoden välein

HAEMOPHILUS INFLUENZAE- ROKOTE(Hiberix, HibTITER)

* jos ei ole aikaisemmin saanut Hib-rokotetta
* 1 annos (0.5 ml) im.
* tehostetta ei tarvita

MENINGOKOKKI- ROKOTE(Nimenrix ja Bexsero)

* Pernanpoistopotilaille suositellaan meningokokkirokotetta sekä seroryhmiä A, C, W ja Y että seroryhmää B vastaan.
* Nimerix ja Bexsero-rokotteet voidaan antaa samanaikaisesti, mutta mieluiten eri raajoihin, jos mahdollista.
* Tehosteet tarkistettava thl:n sivuilta

INFLUENSSAROKOTUS

* suositellaan syksyisin vuosittain

Yhteystiedot:

Gastrokirurgian osasto 2205 puh. 044 7172299